El Castell d'Alaquàs acollirà el I Certamen Nacional de Teatre ESCENALAQUAS
13/06/2013

# El Castell d'Alaquàs acollirà el I Certamen Nacional de Teatre ESCENALAQUAS

*   13/06/2013
*   [Imprimir](#)
*   Compartir
*    https://www.alaquas.org/documento.asp?id\_do=13855

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13855%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20acollir%C3%A0%20el%20I%20Certamen%20Nacional%20de%20Teatre%20ESCENALAQUAS)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13855/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13855/13062013cartell_certamen_Form_4.jpg)](https://www.alaquas.org/ficheros/documentos/2013/2/13855/13062013cartell_certamen_Form_10.jpg "<a href='https://www.alaquas.org/ficheros/documentos/2013/2/13855/13062013cartell_certamen_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs acollirà el I Certamen Nacional de Teatre ESCENALAQUAS</a>")

Alaquàs acollirà els dies 4, 5, 6 i 7 de juliol la primera edició d'aquest certamen organitzat per Carabau Teatre i l'Ajuntament d'Alaquàs. Una part del certamen serà finançat amb les aportacions voluntàries realitzades a través d'una iniciativa de micromecenatge posada en marxa com una acció novedosa en aquest tipus de certàmens.

El Castell d'Alaquàs acollirà el primer cap de setmana de juliol el I Certamen Nacional de Teatre **EscenAlaquàs** organitzat per la companyia Carabau Teatre i l'Ajuntament d'Alaquàs i que com a novetat, una part del festival serà finançat amb aportacions voluntàries a través d'una iniciativa de micromecenatge.

Aquesta és la primera vegada que Alaquàs acull un acte d'aquestes característiques que pretén convertir-se en un certamen de referència tant a nivell autonòmic com nacional que done la possibilitat de mostrar muntatges teatrals de qualitat artística notable però desconeguts per a la majoria. El Castell d'Alaquàs esdevé en aquest sentit lloc idoni per a aquestes representacions i per unir el nom d'Alaquàs a la difusió cultural i teatral.

Per a l'alcaldessa d'Alaquàs, Elvira García Campos, "aquesta és una mostra més d'esforç col·lectiu i de que amb la col·laboració de tots i totes som capaços d'obtindre una programació cultural de qualitat". Per als dirigents de Carabau Teatre "és un somni fet realitat que sols pretén dur el millor teatre a Alaquàs per a gaudir de quatre dies inoblidables".

El més novedós d'aquest certamen, que portarà a escena una gran qualitat artística, ha estat el seu finançament. L'organització sufragarà una part de les despeses que ocasionarà el festival amb els **5.205 euros** obtinguts a través de les aportacions voluntàries realitzades per totes les persones que han volgut col·laborar en aquesta iniciativa de micromecenatge canalitzada a través de la plataforma Verkami.

Després d'una exhaustiva selecció duta a terme per Carabau Teatre, i a la que es van presentar un total de 61 companyies teatrals, el certamen presentarà en escena tres representacions. El festival s'iniciarà el dijous 4 de juliol amb la _Puta Enamorada_ a càrrec de Taules Teatro (Pinoso, Alicante). Les representacions continuaran el divendres 5 de juliol amb _Cri, Cri, Crack_ de Yampo Teatro (Múrcia). El dissabte li arribarà el torn a l'obra _Melvin y sus Hermanas_ de Cuatro Gatos Teatro (Sevilla). El certamen es clausurarà el diuenge 7 de juliol amb el lliurament de premis i la representació de _Folie, Sueños de un psquiátri_co, a càrrec de Carabau Teatre. Totes les representacions es realitzaran a les 22:30 hores.

**ESCENALAQUAS** va sorgir fa ara quatre mesos amb vocació divulgadora per tal de combinar el desig de mostrar tendències actuals en el panorama teatral com la pretensió de connectar amb un públic majoritari i popular. Dirigit a grups de teatre emergents, tant amateurs com professionals, la companyia Carabau Teatre va encetar una campanya de promoció del certamen que va a aconseguir un gran èxit de convocatòria i a la que es van presentar destacades companyies de tot el país.

**CARABAU TEATRE** va nàixer l'any 2007 amb l'objectiu de produir i distribuir espectacles teatrals a nivell nacional. Des d'aleshores, la companyia ha participat en nombrosos certàmens nacionals i internacionals de teatre i ha collit nombrosos premis destacats. Està formada per actors i actrius amb anys d'experiència en el món del teatre i formats en escoles valencians de gran renom.